Hans van Breukelen

Johannes Franciscus «Hans» van Breukelen (født 4. oktober 1956 i Utrecht) er en tidligere nederlandsk fotballspiller. Han var målvakt for PSV Eindhoven og  i 1980-årene. Han debuterte som profesjonell for FC Utrecht i mars 1977, og ble klubbens førstevalg i sesongen 1978/79.

Han fikk sin landslagsdebut mot  11. oktober 1980. To år senere, i september 1982, ble han kjøpt av det engelske laget Nottingham Forest for £200 000 som erstatning for Peter Shilton. Van Breukelen greide seg godt, inntil han pådro seg en skade som satte ham utenfor i nesten fire måneder. Fra slutten av mars 1983 spilte han igjen fast for Forest, og bidro til å sikre klubben en plass i UEFA-cupen. I sesongen 1983/84 spilte Van Breukelen 36 av 42 ligakamper, og klubben endte på tredjeplass (seks poeng bak Liverpool) og kom til semifinalen i UEFA-cupen, der de ble slått ut av belgiske Anderlecht.

Etter to sesonger i England vendte Van Breukelen tilbake til PSV Eindhoven. Her ble han nederlandsk mester fire år på rad (1986–1989). 1988 var et stort år for Van Breukelen, da laget vant serievinnercupen. I finalen reddet han et avgjørende straffespark i straffesparkkonkurransen. I tillegg hjalp han landslaget til å vinne europamesterskapet for første gang, ved å slå  i finalen med 2-0. Her reddet han også et straffespark, tatt av Igor Belanov.

Van Breukelen spilte også i VM 1990 og EM 1992, der Nederland tapte for Danmark i semifinalen. Den kampen var Van Breukelens 73. og siste landskamp. Han vant ytterligere to ligamesterskap med PSV (1991 og -92), og la opp etter 1993/94-sesongen.

 Eksterne lenker 


Kategori:Nederlandske fotballspillere
Kategori:Europamestere i fotball
Kategori:Vinnere av Mesterligaen i fotball for menn
Kategori:Spillere i Fotball-EM 1980
Kategori:Spillere i Fotball-EM 1988
Kategori:Spillere i Fotball-VM 1990
Kategori:Spillere i Fotball-EM 1992
Kategori:Fotballspillere for FC Utrecht
Kategori:Fotballspillere for Nottingham Forest FC
Kategori:Fotballspillere for PSV Eindhoven
Kategori:Personer fra byen Utrecht
Kategori:Fødsler i 1956